CELEX: 31989R1628
Language: el
Date: 1989-06-09 00:00:00
Title: Κανονισμός (ΕΟΚ) αριθ. 1628/89 της Επιτροπής της 9ης Ιουνίου 1989 για την τροποποίηση του κανονισμού (ΕΟΚ) αριθ. 2213/76 περί της πωλήσεως αποκορυφωμένου γάλακτος σε σκόνη από τα δημόσια αποθέματα

Avis juridique important

|

31989R1628

Κανονισμός (ΕΟΚ) αριθ. 1628/89 της Επιτροπής της 9ης Ιουνίου 1989 για την τροποποίηση του κανονισμού (ΕΟΚ) αριθ. 2213/76 περί της πωλήσεως αποκορυφωμένου γάλακτος σε σκόνη από τα δημόσια αποθέματα  

Επίσημη Εφημερίδα αριθ. L 159 της 10/06/1989 σ. 0038 - 0038

***** ΚΑΝΟΝΙΣΜΟΣ (ΕΟΚ) αριθ. 1628/89 ΤΗΣ ΕΠΙΤΡΟΠΗΣ  της 9ης Ιουνίου 1989  για την τροποποίηση του κανονισμού (ΕΟΚ) αριθ. 2213/76 περί της πωλήσεως αποκορυφωμένου γάλακτος σε σκόνη από τα δημόσια αποθέματα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 763/89 (2), και ιδίως το άρθρο 7 παράγραφος 5,  Εκτιμώντας:  ότι ο κανονισμός (ΕΟΚ) αριθ. 2213/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1384/88 (4), περιόρισε την ποσότητα του αποκορυφωμένου γάλακτος σε σκόνη που μπορεί να διατεθεί προς πώληση από τον οργανισμό παρεμβάσεως των κρατών μελών σε εκείνη που αποθεματοποιήθηκε πριν από την 1η Αυγούστου 1986·  ότι, λαμβάνοντας υπόψη τις ορισμένες διαθέσιμες ποσότητες, πρέπει να αντικατασταθεί η ημερομηνία αυτή από εκείνη της 1ης Ιανουαρίου 1989·  ότι η κατάσταση της αγοράς του αποκορυφωμένου γάλακτος σε σκόνη απαιτεί να προβλεφθεί ότι η τιμή στην οποία θα πωληθεί το αποκορυφωμένο γάλα σε σκόνη που έχει αποθεματοποιηθεί από τους οργανισμούς παρεμβάσεως να ισούται με την τιμή αγοράς αυξημένη κατά 25 Ecu ανά 100 χιλιόγραμμα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2213/76 τροποποιείται ως εξής:  1. Στο άρθρο 1, η ημερομηνία «1η Αυγούστου 1986» αντικαθίσταται από την ημερομηνία «1η Ιανουαρίου 1989».  2. Στο άρθρο 2 παράγραφος 1, το κείμενο του στοιχείου α) αντικαθίσταται απο το ακόλουθο κείμενο:  «α) στη θύρα της αποθήκης σε τιμή ίση με την τιμή αγοράς που εφαρμόζεται από τον οργανισμό παρεμβάσεως τη στιγμή της συνάψεως της συμβάσεως πωλήσεως αυξημένη κατά 25 Ecu ανά 100 χιλιόγραμμα.»  Άρθρο 2  Ο παρών κανονισμός αρχίζει να ισχύει στις 16 Ιουνίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Ιουνίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 84 της 29. 3. 1989, σ. 1.  (3) ΕΕ αριθ. L 249 της 11. 9. 1976, σ. 6.  (4) ΕΕ αριθ. L 128 της 21. 5. 1988, σ. 18.